— Мне не падабаецца слова “пашырыць”, таму што ў ім чытаецца пэўны рацыяналізм, прагматычны падыход. А гэтага, зразумела, няма. Гэта не “пашырыць аўдыторыю”, гэта знайсці новую аўдыторыю. Бо так ці іначай, паэзія — гэта шахматы ў літаратуры і адпачатку цікавіць не так шмат людзей. А ў той жа час ёсць вялікая колькасць людзей, якія гатовыя падзяліць твае ідэі, уступіць з табою ў кантакт, але яны патрабуюць трошкі іншых сродкаў выразнасці. Калі яны не гатовыя гаварыць з табою моваю паэзіі ці моваю прозы, тады з’яўляецца мова рок-н-ролу. Таму гэта размова іншымі сродкамі з крыху іншымі людзьмі.